जब भ्रष्ट नेताओं की ललकार का सामना करने की दूर दृष्टि और साहस गुरु ने नहीं दिखाया तो चेला स्वयं झंडा लेकर आगे बढ़ गया और दहाड़ उठा- अगर राजनीति कीचड़ है, तो हम उसके भीतर घुसकर उसे साफ करेंगे। बस इसी वक्त मैं अरविन्द और उनके साथियों पर न्योछावर हो गया। राजनीति की बुराई राजनीति से दूर रहकर दूर नहीं की जा सकती। उसमें घुसना ही होगा। आलोचना सहनी होगी। छवि मोह छोड़ना होगा। छवि धूमिल होने के डर से भागना पलायन है। आप क्या सोचते हैं कि अभी जो कांग्रेस ने जनलोकपाल बिल पास किया है, क्या उसमें अन्ना के अनशन का हाथ है ? नहीं ! केजरीवाल की बढ़ती शक्ति को रोकने का निष्फल प्रयास भर है - तुम जो करोगे, लो, मैं पहले ही कर देता हूँ। लेकिन मैं तुमको हीरो नहीं बनने दूँगा। यह मंशा है ! अगर अन्ना के अनशन से लोकपाल आया होता तो उसी समय आ गया होता जिस समय वे पूरे 13 दिनों तक अनशन पर रहकर मरणासन्न हो गए थे।